OpenLLM-France/wikimedia huggingface dataset:
# Ranrapalca

El Ranrapalca (possiblement del quítxua ranra pedregós, pallqa bifurcació, enforcadura) és una muntanya de la Cordillera Blanca, als Andes, a la regió d'Ancash del Perú, que s'eleva fins a 6.162 msnm. Es troba a l'est de l'Ocshapalca.
La primera ascensió va tenir el 25 de juny de 1939 per la cresta nord-est i va ser efectuada per una expedició alemanya composta per Walter Brecht, Siegfried Rohrer, Karl Schmid i Hans Schweizer.

## Referències

* ↑ Biggar, John. The Andes: A Guide for Climbers. Andes, 2005, p. 82. ISBN 9780953608720.
* 1 2 Alpenvereinskarte 0/3b. Cordillera Blanca Süd (Peru). 1:100 000. Oesterreichischer Alpenverein, 2005. ISBN 3-937530-05-3.
* ↑ Teofilo Laime Ajacopa, Diccionario Bilingüe Iskay simipi yuyayk'ancha, La Paz, 2007 (Quechua-Spanish dictionary): pallqa, P'ALLQA - adj. Bifurcado, ahorquillado. pallqa. - s. Bifurcación. Punto donde se separan dos o más vías o caminos.
* ↑ Diccionario Quechua - Español - Quechua, Academía Mayor de la Lengua Quechua, Gobierno Regional Cusco, Cusco 2005: p'alqa - s. Bifurcación, desvío, final en V. de una rama de árbol. EJEM: p'alqa k'aspi, rama de árbol que termina en V. SINÓN: tanka. Pe.Aya: pallja. Pe.Jun: palja. Ec: pallka.
* ↑ AAJ 1940, p. 145

### Bibliografia

* Tomé, Juanjo. Desnivel. Escaladas en los Andes (en castellà), 1999. ISBN 84-89969-43-4.
* Ricker, John F. Mountaineers Books. Yuraq Janka (en castellà), 1977. JFR. ISBN 093041005X.
* «Andes». American Alpine Journal, 4, 12-14, 1940, pàg. 145-146 [Consulta: 6 novembre 2016].

## Enllaços externs

* "Nevado Ranrapalca, Peru" a Peakbagger
# Batrachotomus

Batrachotomus (gr. "tallador de granotes”) és un gènere extint d'arcosaure pertanyent a l'ordre Rauisuchia. Mitjana prop de 6 metres de llarg. Va viure durant el Triàsic mitjà (Ladinià) d'Alemanya, fa prop de 230 milions d'anys; era possiblement un parent primerenc de Postosuchus.
# Bisbat de Mexicali

El bisbat de Mexicali (espanyol: Diócesis de Mexicali, llatí: Dioecesis Mexicalensis) és una seu de l'Església Catòlica a Mèxic, sufragània de l'arquebisbat de Tijuana, i que pertany a la regió eclesiàstica Nord-oest. Al 2013 tenia 1.170.316 batejats sobre una població de 1.440.000 habitants. Actualment està regida pel bisbe José Isidro Guerrero Macías.

## Territori

La diòcesi comprèn el municipi de Mexicali a l'estat mexicà de la Baixa Califòrnia i els municipis de General Plutarco Elías Calles, Puerto Peñasco i San Luis Río Colorado a l'estat de Sonora.
La seu episcopal és la ciutat de Mexicali, on es troba la catedral de Mare de Déu de Guadalupe.
El territori s'estén sobre 59.000 km², i està dividit en 55 parròquies.

## Història

La diòcesi va ser erigida el 25 de març de 1966 mitjançant la butlla Qui secum del Papa Pau VI, prenent el territori de l'arquebisbat d'Hermosillo i de la diòcesi de Tijuana (avui arxidiòcesi). Originàriament era sufragània de l'arquebisbat de Hermosillo.
El 25 de novembre de 2006 passà a formar part de la província eclesiàstica de Tijuana.
El 26 de gener de 2007 cedí una porció del seu territori a benefici de l'erecció del bisbat d'Ensenada.

## Cronologia episcopal

* Manuel Pérez-Gil y González † (18 de juliol de 1966 - 30 de març de 1984 nomenat bisbe de Tlalnepantla)
* José Ulises Macías Salcedo (14 de juny de 1984 - 20 d'agost de 1996 nomenat arquebisbe d'Hermosillo)
* José Isidro Guerrero Macías, des del 31 de maig de 1997

## Estadístiques

A finals del 2013, la diòcesi tenia 1.170.316 batejats sobre una població de 1.440.000 persones, equivalent al 81,3% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1966 | ? | 383.467 | ? | 28 | 11 | 17 | ? | | | | 10 |
| 1970 | 600.000 | 656.700 | 91,4 | 47 | 35 | 12 | 12.765 | | 14 | 163 | 24 |
| 1976 | 685.620 | 761.831 | 90,0 | 50 | 31 | 19 | 13.712 | | 27 | 150 | 32 |
| 1980 | 719.178 | 900.000 | 79,9 | 58 | 33 | 25 | 12.399 | | 33 | 177 | 33 |
| 1990 | 1.349.000 | 1.622.000 | 83,2 | 84 | 60 | 24 | 16.059 | | 28 | 155 | 41 |
| 1999 | 1.286.455 | 1.524.249 | 84,4 | 115 | 88 | 27 | 11.186 | | 50 | 152 | 43 |
| 2000 | 1.376.455 | 1.618.150 | 85,1 | 109 | 87 | 22 | 12.628 | 1 | 51 | 151 | 49 |
| 2001 | 1.085.082 | 1.379.525 | 78,7 | 123 | 96 | 27 | 8.821 | 1 | 45 | 150 | 49 |
| 2002 | 1.181.907 | 1.521.984 | 77,7 | 128 | 101 | 27 | 9.233 | 1 | 45 | 156 | 49 |
| 2003 | 1.245.558 | 1.516.845 | 82,1 | 140 | 112 | 28 | 8.896 | 1 | 71 | 144 | 49 |
| 2004 | 1.317.533 | 1.705.001 | 77,3 | 121 | 100 | 21 | 10.888 | 1 | 59 | 139 | 51 |
| 2013 | 1.170.316 | 1.440.000 | 81,3 | 163 | 147 | 16 | 7.179 | 2 | 32 | 141 | 55 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Diocese of Mexicali (anglès)
* Pàgina oficial de la diòcesi Arxivat 2010-04-12 a Wayback Machine. (castellà)
* Esquema de la diòcesi a www.gcatholic.org (anglès)
* Butlla Qui secum (llatí)
# Irina Kircher

Irina Kircher (1966 a Stuttgart (Baden-Wurtemberg), és una guitarrista clàssica alemanya.
Kircher va començar a tocar la guitarra als sis anys i va prendre lliçons de Mario Sicca als nou anys com a nen preescolar a la Universitat de Música i Arts Escèniques de Stuttgart. El 1976 va rebre el Premi Federal al Concurs de Música Juvenil. El 1979 va rebre el primer premi de guitarra en el grup d'edat II (11-13 anys) al 16è Concurs Federal de Música Juvenil.
A partir de 1983 va estudiar un any amb Antonio Lauro a Caracas. Des de 1984 forma el duo "Montes/Kircher" amb el seu marit Alfonso Montes. El duet va actuar en nombrosos festivals europeus, va oferir més de 1000 concerts i va gravar divuit discos.
Kircher també treballa com a solista i recentment ha enregistrat discos amb obres de Joaquín Rodrigo, Joaquín Turina, Ferran Sor i Isaac Albéniz.

## Discografia

* El millor romàntic de la guitarra espanyola amb l'Orquestra Simfònica de Veneçuela E.A. Marturet Machado, 2001
* Classical Guitar - Masterpieces - Rodrigo, Albeniz / Kircher, 2003
* Classical Guitar - Rodrigo: Concierto de Aranjuez, amb la Venezuela Symphony Orchestra sota Gustavo Antonio Marturet Machado, 2003

## Referències

* ↑ https://music.apple.com/co/artist/irina-kircher/275004232
* ↑ Gitarre & Laute 1, 1979, 5, S. 44
# Gotthil Baumgarten

Gotthilf von Baumgarten (Berlín (Alemanya), 12 de gener, 1741 - Gross-Strehlitz (Silesia), 1813), va ser un compositor alemany.

## Obra

Va escriure òperes Zemire und Azor, una òpera còmica romàntica en quatre actes: basada en el francès Marmontel (Breslau, 1775), Andròmeda [un monodrama] (Breslau, 1776), Das Grab des Mufti que va publicar en partitura per a piano (Breslau, 1778)

## Referències

* 1 2 https://prabook.com/web/prabook-login.html
* ↑ https://www.loc.gov/item/2010664238/
# Pseudoalteromonas

Pseudoalteromonas és un gènere de bacteris marins.

## Taxonomia

* Pseudoalteromonas agarivorans (Romanenko et al. 2003)
* Pseudoalteromonas aliena (Ivanova et al. 2004)
* Pseudoalteromonas antarctica (Bozal et al. 1997)
* Pseudoalteromonas arctica (Khudary et al. 2008)
* Pseudoalteromonas atlantica (Akagawa-Matsushita et al. 1992)
* Pseudoalteromonas aurantia (Gauthier and Breittmayer 1979)
* Pseudoalteromonas bacteriolytica (Sawabe et al. 1998)
* Pseudoalteromonas byunsanensis (Park et al. 2005)
* Pseudoalteromonas carrageenovora (Akagawa-Matsushita et al. 1992)
* Pseudoalteromonas citrea (Gauthier 1977)
* Pseudoalteromonas denitrificans (Enger et al. 1987)
* Pseudoalteromonas distincta (Romanenko et al. 1995)
* Pseudoalteromonas donghaensis (Oh et al. 2011)
* Pseudoalteromonas elyakovii (Ivanova et al. 1997)
* Pseudoalteromonas espejiana (Chan et al. 1978)
* Pseudoalteromonas flavipulchra (Ivanova et al. 2002)
* Pseudoalteromonas haloplanktis (ZoBell and Upham 1944)
** Pseudoalteromonas haloplanktis tetraodonis (Simidu et al. 1990)
* Pseudoalteromonas issachenkonii (Ivanova et al. 2002)
* Pseudoalteromonas luteoviolacea (Gauthier 1982)
* Pseudoalteromonas lipolytica (Xu et al. 2010)
* Pseudoalteromonas maricaloris (Ivanova et al. 2002)
* Pseudoalteromonas marina (Nam et al. 2007)
* Pseudoalteromonas mariniglutinosa (ex Berland et al. 1969)
* Pseudoalteromonas nigrifaciens (Baumann et al. 1984)
* Pseudoalteromonas paragorgicola (Ivanova et al. 2002)
* Pseudoalteromonas peptidolytica (Venkateswaran and Dohmoto 2000)
* Pseudoalteromonas phenolica (Isnansetyo and Kamei 2003)
* Pseudoalteromonas piscicida (ex Bein 1954)
* Pseudoalteromonas prydzensis (Bowman 1998)
* Pseudoalteromonas rubra (Gauthier 1976)
* Pseudoalteromonas ruthenica (Ivanova et al. 2002)
* Pseudoalteromonas sagamiensis (Kobayashi et al. 2003)
* Pseudoalteromonas spongiae (Lau et al. 2005)
* Pseudoalteromonas tetraodonis (Simidu et al. 1990)
* Pseudoalteromonas translucida (Ivanova et al. 2002)
* Pseudoalteromonas tunicata (Holmström et al. 1998)
* Pseudoalteromonas ulvae (Egan et al. 2001)
* Pseudoalteromonas undina (Chan et al. 1978)
# Riepenwand

Riepenwand és una muntanya de 2.774 msnm de les Kalkkögel, als Alps de l'Stubai (Tirol, Àustria). És d'especial importància per a l'escalada.

## Bibliografia

* Klier, Heinrich; Klier, Walter. Bergverlag Rother. Alpenvereinsführer Stubaier Alpen, 1980, p. 494-502. ISBN 3-7633-1212-9.
# Saurosuchus

Saurosuchus ('rèptil cocodril') és un gènere extint de rèptil arcosaure que pertany a l'ordre dels rauisuchia.
# Harnasie

Harnasie, op. 55, per a una gran orquestra (amb una destacada part de violí solista), tenor solista i cor, és un ballet-pantomima escrit pel compositor polonès Karol Szymanowski entre 1923 i 1931, sobre un llibret de Jerzy Rytard i Jarosław Iwaszkiewicz, el llibretista de l'òpera de Szymanowski, Król Roger. El ballet es va representar per primera vegada l'11 de maig de 1935 al Národní Divadlo de Praga amb una coreografia de Jelizaveta Nikolská. Va ser la seva última obra escènica.
La història està ambientada a les muntanyes Tatra i es basa en la llegenda del segrest d'una núvia per part del lladre Harnaś i la seva banda (la "Harnasie" del títol). Szymanowski va visitar Zakopane, als Tatras, per primera vegada l'any 1921 i va estudiar la música i el folklore dels gorals. Va començar a treballar en la partitura durant l'hivern de 1922-1923 per encàrrec d'Emil Młynarski de l'Òpera de Varsòvia. Hi va estar treballant fins al 1931 fent un ús extensiu de la cançó popular.
El ballet consta de dos actes, precedits d'un preludi. Només hi ha tres personatges principals: un pastor, una noia i el lladre (Harnaś). A la primera escena, el pastor condueix les seves ovelles al prat i la noia es troba amb Harnaś. A la segona escena, Harnaś segresta la noia del seu casament. La tercera escena, al cau del lladre, conclou en un epíleg amb un ball animat.
Una segona producció, coreografiada per Serge Lifar, es va fer el 27 d'abril de 1936 al Palais Garnier de París. Allà va ser un èxit excepcional per a Szymanowski gairebé un any abans de la seva mort. L'estrena polonesa va tenir lloc al Teatr Wielki de Poznań el 9 d'abril de 1938 amb una coreografia de Maksymilian Stakiewicz.

## Referències

* 1 2 Golding, Robin. «Szymanowski: Harnasie, Symphonie Concertante (Symphony No.4)». EMI Classics. [Consulta: 3 novembre 2024].
* ↑ «Biografia Jelizaveta Nikolská». Enciclopèdia del teatre txec. [Consulta: 3 novembre 2024].
* ↑ Peter Deptuch, Karol Szymanowski, "Harnasie op. 55" on Culture.pl website
* ↑ Alastair Wightman: Ballet, in: The Szymanowski Companion, ed. Paul Cadrin & Stephen Downes, Aldershot: Ashgate 2015, p. 8.
* ↑ https://encyklopediateatru.pl/kalendarium/1066/harnasie-karola-szymanowskiego-prapremiera-polska-w-poznaniu
# Dyacopterus

Dyacopterus és un gènere de megaquiròpters de la família dels pteropòdids. Viuen a la península de Malaca, Sumatra, Borneo, Luzon i Mindanao. El gènere inclou megaquiròpters de mida petita a mitjana, amb el cap gros i la cua i el pelatge curts. La part superior del cos és de color marró grisenc, mentre que la part inferior és de color gris argentat. El patagi està ancorat al segon dit. El cos mesura 106–144 mm, la cua 16–29 mm. Pesen 70–148 g.
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Blowback

Blowback és una pel·lícula estatunidenco-canadenca dirigida per Mark L. Lester el 2000.

## Argument

Un psicòpata és executat davant de l'agent que l'ha fet empresonar, però un temps després, els seus mètodes reapareixen...

## Repartiment

* Mario Van Peebles: Insp. Don Morrell
* James Remar: John Matthew Whitman / Schmidt
* Sharisse Baker-Bernard: Detectiu Monica Ricci
* Gladys Jimenez: Charlotte Hart-Morrel
* David Groh: capità Barnett
* Stephen Caffrey: fals agent Norwood
* Stephen Poletti: jutge Paul Gant
* Peter Allas: Ed Ackers
* Leslie Harter Zemeckis: Sandra Carlow
* Jamie Kailani Bayot: Denise Greer
* Simon Rhee: Henry Dang
* David Grant Wright: Mr. Carlow
* Tony Noakes: Detectiu Swanson
# Rhamphorhynchus

Rhamphorhynchus és un gènere de pterosaure ramforrínquid que visqué al Juràssic superior, fa entre 150 i 140 milions d'anys a Europa. L'espècie més grossa presentava una longitud alar de fins a 1,75 metres i podia arribar a pesar 2 kilograms.
El quart dit de la mà, unes vint vegades més llarg que la resta i constituït per quatre falanges, sostenia la membrana de pell que formava cada ala. Les falanges del dit alar eren de forma arrodonida, però presentaven una inserció especial que garantia la unió de la porció de pell alar. Molts pterosaures, entre ells Rhamphorhynchus, estaven dotats d'un osset anomenat pteroide. L'estèrnum estava constituït per una placa ossia gruixuda amb una prominència que permetia la inserció d'una musculatura molt poderosa.
Les troballes fòssils de Rhamphorhynchus es remunten als segles xviii i xix. El seu descobriment tingué lloc a Solnhofen, Baviera.
Pterosauromorpha :
Regne: Animalia
Filum: Chordata
Classe: Sauropsida
Clade: Avemetatarsalia :
Pterosauromorpha :
Pterodactylomorpha :
Lophocratia :
Ornithocheiroidea :
Pteranodontoidea :
Vegeu també: Cronologia de la investigació del pterosaure • Filogènesi dels pterosaures • Llista de gèneres de pterosaures :
# Miodocòpides

Els miodocòpides (Myodocopida) és una ordre de crustacis ostracodes dins de la subclasse Myodocopa.
Els miodocòpides es distingeixen per un setè membre de forma de cuc, i, usualment, un rostrum sota una esquerda, d'on surten les antenes. En contra d'altres ostracodes, moltes espècies dels Myodocopida tenen ulls composts laterals. Des del 1975, hi ha hagut molta recerca en la morfologia, conductes i distribució dels miodocòpides. Més recentment, l'estudi de les seves seqüències d'ADN han estat usades per estudiar la filogènesi de diversos grups.
# Blue Skies

Blue Skies és una pel·lícula estatunidenca dirigida per Stuart Heisler el 1946 a partir de la història d'Irving Berlin.

## Argument

Jed Potter mira cap enrere en un triangle amorós que va mantenir al llarg d'anys i entre números musicals. El ballarí Jed estima la corista Maria, que estima compulsivament Johnny, revelació de la discoteca, que no pot romandre compromès a res en la vida per molt de temps.

## Repartiment

* Bing Crosby: Johnny Adams
* Fred Astaire: Jed Potter
* Joan Caulfield: Mary O'Hara
* Billy De Wolfe: Tony
* Olga San Juan: Nita Nova
* Mikhail Rasumny: François
* Frank Faylen: Mack
* Victoria Horne: Martha
* Karolyn Grimes: Mary Elizabeth Adams
* Will Wright
# Nemicolopterus

Nemicolopterus crypticus (gr., "l'amagat habitant alado del bosc") és una espècie de pterosaure pterodactiloïdeu descoberta l'any 2008. Va viure fa 120 milions d'anys en el que ara és la part occidental de la Xina en el nord-est de la província de Liaoning.

## Característiques

La seva envergadura, de poc menys 25 centímetres ho converteix en el pterosaure conegut més petit. L'espècie mancava de dents i segons altres característiques anatòmiques -entre altres, en la curvatura de les falanges- possiblement va habitar en la copa dels arbres i s'alimentava d'insectes.

## Història evolutiva

Les dades obtingudes de la nova espècie van permetre elaborar una nova teoria sobre l'evolució dels rèptils voladors, que van sorgir fa uns 220 milions d'anys i es van extingir fa prop de 65 milions d'anys, segons els científics. Els pterosaures, que podien aconseguir més de 5 metres de longitud i van ser els primers vertebrats adaptats per al vol actiu, van tenir un ancestre comú amb els dinosaures, però cada grup va seguir una evolució pròpia. Els paleontòlegs indiquen que els grans pterosaures haurien descendit de formes diminutes de rèptils voladors, que vivien en les copes dels arbres i s'alimentaven d'insectes.
Pterosauromorpha :
Regne: Animalia
Filum: Chordata
Classe: Sauropsida
Clade: Avemetatarsalia :
Pterosauromorpha :
Pterodactylomorpha :
Lophocratia :
Ornithocheiroidea :
Pteranodontoidea :
Vegeu també: Cronologia de la investigació del pterosaure • Filogènesi dels pterosaures • Llista de gèneres de pterosaures :
# Bisbat de Quelimane

La diòcesi de Quelimane (portuguès: Diocese de Quelimane; llatí: Dioecesis Quelimanensis) és una seu de l'Església Catòlica a Moçambic, sufragània de l'arquebisbat de Beira. Al 2012 tenia 882.000 batejats sobre 1.010.000 habitants. Actualment està regida pel bisbe Hilário Da Cruz Massinga, O.F.M..

## Territori

La diòcesi comprèn la part meridional de la província de Zambézia, a Moçambic.
La seu episcopal és la ciutat de Quelimane, on es troba la catedral de catedral de Nossa Senhora do Livramento.
El territori s'estén sobre 62.557 km², i està dividida en 23 parròquies.

## Història

La diòcesi fou erigida el 6 d'octubre de 1954 amb la bolla Quandoquidem Christus del papa Pius XII, amb territori de la diòcesi de Beira (avui arxidiòcesi). Originàriament era sufragània de l'arxidiòcesi de Lourenço Marques (avui arxidiòcesi de Maputo).
El 4 de juny de 1984 va entrar a formar part de la província eclesiàstica de l'arxidiòcesi de Beira.
El 6 de desembre 1993 ha cedit una porció del seu territori per formar el bisbat de Gurué.

## Cronologia de bisbes

* Francisco Nunes Teixeira † (6 de febrer de 1955 - 23 de desembre de 1975 dimitit)
* Bernardo Filipe Governo, O.F.M.Cap. † (31 de maig de 1976 - 10 de març de 2007 dimitit)
* Hilário Da Cruz Massinga, O.F.M., des del 25 de gener de 2008

## Estadístiques

A finals del 2014, la diòcesi tenia 882.000 batejats sobre una població de 1.010.000 persones, equivalent al 87,3% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1970 | 131.384 | 1.585.634 | 8,3 | 88 | 9 | 79 | 1.493 | | 100 | 148 | 6 |
| 1980 | 181.010 | 2.100.126 | 8,6 | 68 | | 68 | 2.661 | | 83 | 65 | 31 |
| 1990 | 280.783 | 2.705.000 | 10,4 | 60 | 2 | 58 | 4.679 | | 71 | 46 | 36 |
| 1999 | 543.000 | 2.224.000 | 24,4 | 37 | 10 | 27 | 14.675 | | 51 | 80 | 20 |
| 2000 | 563.570 | 2.275.000 | 24,8 | 40 | 11 | 29 | 14.089 | | 53 | 65 | 22 |
| 2001 | 532.961 | 700.503 | 76,1 | 50 | 17 | 33 | 10.659 | | 62 | 60 | 22 |
| 2002 | 632.900 | 700.600 | 90,3 | 74 | 18 | 56 | 8.552 | | 86 | 78 | 22 |
| 2003 | 700.032 | 800.010 | 87,5 | 56 | 18 | 38 | 12.500 | | 76 | 82 | 22 |
| 2004 | 714.000 | 816.000 | 87,5 | 57 | 20 | 37 | 12.526 | | 73 | 92 | 22 |
| 2010 | 806.000 | 922.000 | 87,4 | 60 | 22 | 38 | 13.433 | | 91 | 109 | 22 |
| 2014 | 882.000 | 1.010.000 | 87,3 | 44 | 24 | 20 | 20.045 | | 57 | 111 | 23 |

## Fonts

* Anuari pontifici del 2013 i precedents, a Catholic-hierarchy
* (anglès) Fitxa de la diòcesi a www.gcatholic.org
* (llatí) Butlla Quandoquidem Christus, AAS 47 (1955), p. 128
# Hotel, dulce hotel

Hotel, dulce hotel, setè disc de Joaquín Sabina, va ser presentat l'11 de maig de 1987 al Palau d'esports de la Comunitat de Madrid. Segons el cantant el disc va ser escrit en la seva major part a l'illa d'El Hierro.
El disc va ser gravat als Estudis Eurosonic de Madrid i editat als estudis Doublewtronics. El disc va arribar a les 400.000 còpies convertint l'autor en un dels artistes més famosos i ben pagats d'Espanya.

## Llista de cançons

* "Así estoy yo sin ti" - 5:08
* "Pacto Entre Caballeros" - 4:13
* "Que se llama soledad" - 6:18
* "Besos de Judas" - 3:50
* "Oiga, doctor" - 3:20
* "Amores eternos" - 3:45
* "Mónica" - 3:52
* "Cuernos" - 3:56
* "Hotel, dulce hotel" - 4:21

## Referències

* 1 2 "Joaquín Sabina.Perdonen la tristeza". Javier Menéndez Flores. ISBN 84-01-37701-3
* ↑ http://www.jsabina.com Pàgina oficial de Joaquín Sabina
# Fil·loxeroïdeus

Els fil·loxeroïdeus (Phylloxeroidea) són una superfamília d'hemípters del subordre Sternorrhyncha estretament relacionada amb els pugons i tradicionalment inclosos en Aphidoidea, que és el tàxon germà. Les dues famílies existents són Adelgidae (inclosa l'antiga família Chermesidae o "Chermidae") i Phylloxeridae, que inclou la fil·loxera, una greu plaga de la vinya.
# Bobby Grim

Robert "Bobby" Grim és un pilot estatunidenc de curses automobilístiques nascut el 4 de setembre del 1924 a Coal City, Indiana.
Bobby Grim va córrer a la Champ Car a les temporades 1958-1969 incloent-hi la cursa de les 500 milles d'Indianapolis dels anys 1959-1968 excepte l'edició del 1965.
Grim va morir de càncer el 14 de juny del 1995 a Indianapolis, Indiana.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1959 | 48 | 5 | 144.225 | 6 | 26 | 85 | 0 | Piston |
| 1960 | 14 | 21 | 143.158 | 25 | 16 | 194 | 0 | a 6 voltes |
| 1961 | 16 | 24 | 144.029 | 33 | 32 | 26 | 0 | Pistons |
| 1962 | 18 | 15 | 146.604 | 22 | 19 | 96 | 0 | Pèrdua d'oli |
| 1963 | 26 | 20 | 148.717 | 19 | 25 | 79 | 0 | Pèrdua d'oli |
| 1964 | 16 | 20 | 151.038 | 27 | 10 | 196 | 0 | a 4 voltes |
| 1966 | 39 | 31 | 158.367 | 33 | 31 | 0 | 0 | Accident |
| 1967 | 39 | 12 | 164.084 | 14 | 13 | 187 | 0 | Accident |
| 1968 | 6 | 25 | 162.866 | 25 | 10 | 196 | 0 | a 4 voltes |
| | | | | | Totals | 1059 | 0 | |
| Curses | 9 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 2 |
| Retirades | 6 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitzats pel campionat de la F1.
Bobby Grim va participar en 2 curses de F1, debutant al Gran Premi d'Indianapolis 500 del 1959.

### Palmarès a la F1

* Participacions: 2
* Poles: 0
* Voltes Ràpides: 0
* Victòries: 0
* Podiums: 0
* Punts vàlids per la F1: 0
# Xanioascus canadensis

Xanioascus canadensis és una espècie extinta de ctenòfor que va viure al Cambrià mitjà, fa uns 512 milions d'anys. Les seves restes fòssils es van trobar al jaciment canadenc dels esquists de Burgess, a la Colúmbia Britànica. Aquesta espècie presentava 24 fileres de pintes, en contrast amb totes les formes de ctenòfor modernes que només en presenten 8.
Altres ctenòfors fòssils importants del Cambrià són Fasciculus vesanus i Ctenorhabdotus capulus.